
Africa este al doilea continent ca mărime de pe Terra şi cel mai 
populat după Asia. în Africa se găseşte Nilul, cel mai lung fluviu din 
lume şi Sahara, cel mai mare deşert din lume. Cel mai înalt punct al 
continentului este Muntele Kilimanjaro din Tanzania (5.895 m), iar cel 
mai jos punct este lacul Assal situat în micuţa ţară Djibouti (156 m 
sub nivelul mării). Africa are o suprafaţă de 30.244.050 km 2 incluzând 
şi insulele adiacente, ocupă 20,3% din suprafaţa terestră a planetei. Cu 
peste 800 de milioane de locuitori în 54 de ţări, Africa este gazdă a 
unei şeptimi din populaţia totală de pe glob. 

în Africa îşi are originea rasa umană, de-a lungul văii Marelui Rift 
African ce traversează Etiopia şi Kenya fiind descoperite cele mai 
vechi schelete ale înaintaşilor oamenilor de azi. 

Numele Africa a fost introdus în vocabularul vestic de către romani, 
care foloseau denumirea Africa terra - "pământul Afri-lor" (plural, sau 
"Afer" singular) - pentm partea nordică a continentului, provincia 
Africa, cu capitala la Cartagina, localizată în Tunisia contemporană în 
nordul Saharei. 

Africa 



Suprafaţă 

30,221,532 km 2 

Populaţie 

1,225,080,510 (2016) 

Densitate 

34.1 locuitori/km 2 

Ţări 

54 

Teritorii 

dependente 

4 

Limbi 

Mai mult de 1000 de 
limbi indigene africane, 
incluzând unele limbi cu 
zeci de milioane de 
vorbitori, precum limbile 
igbo, swahili, hausa, 
amharică, şi yoruba; 
plus araba, engleza, 
franceza, portugheza, 
spaniola, limbile indiene 
si altele. 

Fus orar 

multiplu 

de la UTC-1 (Cape 
Verde) la UTC+4 
(Mauritius) 


Etimologie 
















Originea cuvântului Afer poate proveni din: 


■ feniciană, 'afar (praf); 

■ Afri, un trib - posibil berber - din nordul Africii, în 
apropiere de Cartagina; 

■ cuvântul grecesc aphrike (fără frig) 

■ sau din cuvântul latin aprica (însorit). 

Climă 


Africa este continentul cu clima cea mai caldă de pe glob, cu o 
zonă de climă ecuatorială (cu temperaturi medii anuale având 
variaţii sezoniere reduse şi cantităţi mari de precipitaţii), două 

zone de climă subecuatorială, două zone tropicale cu precipitaţii Harta politică a Africii. (Mutaţi mouse-ul 

extrem de reduse (între 50 şi 150 mm anual) şi două zone deasupra hărţii pentru a vedea numele 

subtropicale (cu două sezoane opuse, ploios şi secetos). ţării, apăsaţi pe zonă pentru a merge la 

Temperatura cea mai ridicată (58°C) s-a înregistrat la Aztztyah 
(Libia) la 13 septembrie 1922. Valorile termice de peste 40°C 
sunt frecvente în întreaga Sahară. 


Contraste 


Africa este un continent al contrastelor: 

- al pădurii ecuatoriale, luxuriante şi de nepătruns, dar şi al întinselor 
pustiuri, în care nu întâlneşti, pe zeci şi sute de km pătraţi, niciun 
arbore şi în care nu cade, ani în şir, nici o picătura de ploaie; 

- al unora dintre cele mai mari bogăţii de pe glob, dar şi a celor mai 
multe ţări sărace, cu un nivel de trai al populaţiei necorespunzător; 

- continent care se înscrie în aria antropogenezei (cu cele mai vechi 
fosile cunoscute ale strămoşilor omului) şi unde au apărut câteva 
dintre cele mai vechi şi strălucite civilizaţii ale antichităţii (egipteană, nubiană, axumită, feniciană, ş.a.), dar 
şi ultimul care a devenit liber, cele mai multe ţări africane dobândindu-şi independenţa abia în ultimele 
decenii ale secolului al-XX-lea. 

- continentul care a plătit cel mai scump tribut sclaviei, dar care în prezent are cea mai puternică forţă de 
regenerare, înregistrând cea mai ridicată pondere a tinerilor în totalul populaţiei. 

Africa este singurul continent situat simetric faţă de Ecuator. După realizarea Canalului Suez, continentul 
african este înconjurat numai de ape. Ţărmurile continentului sunt puţin crestate măsurând circa 28.000 km. 

Sever Pleniceanu a fost primul român care a ajuns în inima Africii şi unul dintre primii europeni care a ajuns 
în regiunea ecuatorială locuită de pigmei . 

Clujeanul Andrei Mihalca (medic veterinar) a început în 2006 un proiect de vaccinare antirabică a câinilor 
din regiunile aride ale Africii de Est, împreună cu cehul David Modry. 



Kilimanjaro 


Caracteristici fizico-geografice 












■ Deşertul Sahara 

întinzându-se pe mai mult de o treime din continent, Sahara este 
cel mai mare deşert din lume, cu aproximativ 9.065.000 km 2 
suprafaţă totală. Topografia sa include zone pietroase, zone cu 
dune de nisip şi numeroase oceane de nisip. Are înălţimi de la sub 
80 de metri sub nivelul mării până la peste 3.350 m în munţii 
Ahaggar şi Tibesti. Sahara este împărţit în următoarele regiuni: 
deşertul libanez, deşertul nubian şi deşertul vestic din Egipt , chiar 
la vest de Nil. Deşertul este lipsit de aproape orice fel de 
precipitaţii, singurele zone izolate irigate de râurile subterane ce 
izvorăsc din Munţii Atlas fiind oazele. în est, apa Nilului face 
pământul fertil pe porţiuni restrânse.Denumirea Sahara provine 
din limba arabă - „Sahara” în dialectul Tuareg înseamnă „deşertul 
de nisip”. O altă ipoteză este aceea că proveninţa expresiei ar fi 
„sahraa” sau „es-sah-ra” ce înseamnă sterp, steril. Romanii au 
numit ţinutul din sudul provinciei Cartagina „Deşerta” ca ţinut 
nelocuit, părăsit. în Evul Mediu era numit pur şi simplu „Marele Deşert”, iar în secolul al XlX-lea a primit 
denumirea de azi - „Sahara”. Arabii denumesc Sahara „Bahr bela ma” ce ar însemna „Mare fără apă”. 
Nordul Saharei dispune de numeroase bogăţii naturale. Petrolul şi gazele naturale sunt extrase din Algeria, 
Libia şi Tunisia, iar fieml şi fosforitele, din Mauritania şi Sahara Occidentală. Alte zăcăminte existente: sare, 
cărbuni, cupru, mangan, uraniu, plumb, volfram, titan şi zinc. 

■ Deşertul Kalahari 

Are o suprafaţă de circa 259.000 km 2 acoperind mare parte din Botswana, regiunea de S-V a Africii de Sud 
şi vestul Namibiei. Pe platoul deşertului se încrucişează şanţuri formate de râurile acum secate şi arbori 
piperniciţi. Aici se ridică şi câţiva munţi cu înălţimi reduse (Karas, Huns). în Africa de Sud, lângă graniţa cu 
Namibia se află Parcul Naţional Kalahari Gemsbok, unde trăiesc grupuri mari de animale sălbatice. 

Bazinul Fluviului Congo, situat în Africa centrală, domină peisajul Republicii Democratice Congo. în plus, 
se întinde până 

■ Bazinul Fluviului Congo în Angola, Camerun, Republica Africa Centrală şi Zambia. Bazinul 
fertil are 3.600.000 km 2 suprafaţă şi conţine aproape 20% din întreaga pădure tropicală. Fluviul 
Congo este al doilea ca lungime din Africa. 

■ Munţii Atlas 

Acest lanţ muntos se întinde din sud-vestul Marocului, de-a lungul coastei mediteraneene până la marginea 
estică a Tunisiei. Cel mai înalt vârf este Toubkal, în vestul Marocului (4.167 m). 

■ Fluviul Nil 

Cel mai lung fluviu din lume (curge spre nord), ce izvorăşe din ţinutul muntos al Africii de SE şi se întinde 
pe 6.693 km, ca în final să se verse în Marea Mediterană. 

■ Sahel 

Sahel este o întindere mare de pământ ce trece prin nordul Africii, până la marginea sudică a deşertului 
Sahara. Această regiune de graniţă reprezintă trecerea de la zona uscată din nord şi zonele tropicale din sud. 
Nu are prea multe precipitaţii (12-16 cm pe an) şi majoritatea vegetaţiei este o savană cu iarbă şi arbuşti 
rari. 















Lacuri 


■ Lacul Albert 

Este cel mai nordic dintre Marile Lacuri ale Africii de Est, toate fiind situate în Marele Rift Estic. Bazinul 
hidrografic este de origine tectonică. 

Lacul a fost botezat de exploratorul englez Samuel White Baker, cel care l-a descoperit în 1864, pe când 
căuta izvoarele Nilului, dându-i numele Albert în onoarea prinţului-consort al reginei Victoria. Numele 
reginei fusese dat deja celui mai mare lac african. 

Lacul Albert este situat în Republica Democratică Congo (fosta Zair), la graniţa cu Uganda. Suprafaţa: 
5347 km 2 . Lungime: 160 km. Lăţime: până la 30 km. Adâncime maximă: 51 m. Altitudine: 615 m. Volumul 
de apă: 280 km cubi. Temperatura apei la suprafaţă: 30 °C. Clima: ecuatorială. Temperatura medie 
multianuală: 26 °C. Cantitatea multianuală de precipitaţii: 940 mm. 

Cei mai mari afluenţi ai lacului: Semliki (care izvorăşte din Lacul Edward, situat la sud de Lacul Albert), 
Nkusi (îşi adună apele de pe teritoriul Ugandei) si Nilul Victoria (ce izvorăşte în Lacul Victoria). 

Din Lacul Albert izvorăşte Nilul Albert, ce se varsă apoi în Nilul Alb. Nilul Alb primeşte din Podişul 
Etiopiei Nilul Albastru, formând Nilul, cel mai lung fluviu al planetei. 

Lacul Albert oferă condiţii optime de viaţă unei faune bogate, redusă simţitor în ultimele decenii printr-un 
braconaj nesăbuit. 

■ Lacul Ciad 

Situat în centrul Depresiunii Ciad, un bazin vast din centrul Africii, în locul în care se întâlnesc graniţele a 4 
state: Ciad, Camerun, Nigeria şi Niger. 

Suprafaţa: in medie 1.500 km pătraţi, variind in funcţie de cantitatea de precipitaţii. Nivelul apelor este mai 
ridicat în decembrie şi ianuarie şi mai scăzut în iulie. Lacul pierde o mare parte din apă prin infiltraţie în sol 
şi prin evaporare sub soarele african fierbinte. în ultimele decenii, datorită încălzirii globale a climei, 
volumul de apă al Lacului Ciad a scăzut. Lacul şi-a redus atât suprafaţa cât şi adâncimea. în prezent, 
adâncimea medie este de 4 m, iar cea maxima este de 10 m. In nord-vest adâncimea medie este de numai 1 
m, iar în sud, de 6 m. Apa Lacului Ciad provine în proporţie de 90% din râul Chari şi doar în proporţie de 
10% direct din precipitaţii. 

Lacul Ciad de azi este un rest al unei mari interioare africane care ocupa in urma cu 6000 de ani o suprafaţă 
de 400.000 km pătraţi. 

Lacul este al 4-lea rezervor de apă dulce ca mărime din Africa după lacurile Victoria, Tanganika si Malawi. 
în jurul lacului şi pe numeroasele insule din partea sa estică trăiesc 7 milioane de oameni din triburi cu 
stiluri de viaţă şi culturi diferite şi o faună bogată: păsări diverse, hipopotami, crocodili, elefanţi. 

Clima: tropical-uscată. Temperatura apei: între 17 °C şi 32 °C. Cantitatea de precipitaţii medie multianuală 
este de 200-400 mm, descrescând spre nord. 

■ Lacul Victoria 

Este situat intre Uganda, Kenia şi Tanzania . Este cel mai mare lac ca suprafaţa al Africii si in plus este un 
lac tectonic. 



Economie 


Agricultura 

în aproape toate ţările din Africa agricultura continuă să fie cea mai importantă activitate economică, în 
ciuda expansiunii industriei si serviciilor si a importantei din ce în ce mai mari a acestor activităţi. 
Agricultura este o ramură cu un caracter dualist, utilizând atât tehnici rudimentare, tradiţionale, cât şi tehnici 
moderne, de mare randament. în Africa există un amestec de forme de proprietate si de sisteme de 
exploatare a terenurilor, determinate de condiţiile naturale, dar si de cele sociale. Coexistă în acest continent 
sistemul citemene (agricultura itinerantă) cu plantaţiile intensive sau păstoritul nomad cu fermele zootehnice 
moderne. 

Agricultura însumează aproximativ 1/6 din produsul intern brut al Africii, în timp ce industria însumează 
cam 1/3 şi serviciile in jur de jumătate. 

în ciuda faptului că este continentul cu cel mai mare procent din populaţia activă ocupată în agricultură, 
Africa nu produce destul pentru a îşi hrăni populaţia. Motivele sunt multiple, unul din cele mai importante 
este sporul natural mare, alt motiv este pierderea forţei de muncă din agricultură datorată exodului rural, 
populaţia fiind atrasă de oraşele mari. Exportul de produse agricole nu are prioritate mare şi investiţiile în 
tehnologie agricolă modernă lipsesc. Multe ţări din Africa trebuie să importe alimente de bază şi necesită 
ajutoare. 

Cele mai importante recolte exportate sunt: de cafea, bumbac, boabe de cacao, arahide, palmieri de ulei, 
tutun. 

Cerealele sunt mai puţin cultivate în Africa decât în celelalte continente, pentru că cer agrotehnici mai 
pretenţioase. Meiul este cultivat mai ales în Africa mediteraneană nordică şi în Sahel, dar productivitatea sa 
este slabă (200-300 kg/ha). în unele zone a fost înlocuit cu porumbul. Sorgul ocupă areale din Sahel, dar 
este cultivat şi în zonele ecuatoriale şi în Câmpia Mozambicului. Porumbul şi grâul au o importanţă mai 
redusă în Africa, fiind cultivate cu precădere în zona australă a continentului. Orezul valorifică mai bine 
câmpiile fluviale şi zonele litorale ecuatoriale şi tropicale, dar este mai puţin prezent în delte unde ar avea 
condiţii optime de dezvoltare. Accentuarea salinizării solurilor din unele zone de cultură a orezului 
(Gambia) a determinat reducerea suprafeţelor cultivate, viitorul acestei culturi fiind incert. Se prevede 
extinderea suprafeţelor cultivate cu orez in deltele fluviilor Niger si Zambezi. Deosebit de avantajoase se 
dovedesc a fi deltele fluviului Niger, unde apele prezintă două creşteri de nivel la intervale ce corespund 
perioadei de maturizare a orezului, favorizând obţinerea destul de facilă a două recolte pe an. Eleusina este o 
cereală bogată în minerale şi care se poate stoca şi o perioadă de patru ani. Are un areal de răspândire situat 
mai ales în nordul continentului. 

Dintre plantele cu tuberculi, în Africa se cultivă cu precădere maniocul şi ignamele, în timp ce batatele şi 
taro, aduse din America, nu dau rezultate prea bune. Maniocul este tuberculul Africii negre, cultivându-se pe 
mai bine de 4 milioane hectare. Are o productivitate mare, putând ajunge şi la 100 t/ha, dar în mod obişnuit 
recoltele sunt mai slabe, 10-20 t/ha. După uscare se obţine făina numită tapioca. Din 10 tone de manioc 
recoltate la un hectar cu productivitate redusă se obţin 2,2 tone de tapioca. De pe aceeaşi suprafaţă se obţin 
în mod obişnuit 400-500 kg de porumb, dar un kg de porumb valoreaza nutritiv cât 3,5 kg de tapioca. De la 
manioc se consumă şi frunzele, care sunt mai bogate în proteine decât tuberculii. Este o plantă pretenţioasă 
la regimul termic, nu suportă frigul, dar se cultivă şi sub 500 mm şi sub 5000 mm precipitaţii, iar tuberculii 
se păstrează uşor. Ignamele constituie hrana de bază pentru unele triburi ale Africii negre. Ciclul vegetativ al 
acestor plante durează zece luni condiţionând existenţa unei singure recolte pe an. Este uşor perisabilă, 
uneori tuberculii se degradează în sol necesitând recultivarea unor terenuri. 




Palmierul de ulei este cultivat în plantaţii în Câmpia Mozambicului, pe litoralul Golfului Guineii şi în areale 
disjuncte în cuveta zaireză. Randamentul este slab, 300-400 kg/ha (în Malaysia se obţin 5000 kg/ha). 

Numeroase plante de cultură aparţin focarului abisiniano - yemenit (cafea, varietăţi de grâu, mei, orz, 
eleusină) sau celui ecuatorial african, dar au fost introduse şi plante alohtone, care s-au adaptat bine la 
condiţiile climatice africane. 

Sunt cultivaţi în Africa numeroşi alţi arbori fructiferi. în zona mediteraneană sunt plantaţii intensive de 
plante citrice şi de măslin, iar în zonele ecuatoriale şi subecuatoriale se cultivă cocotierul, bananierul, 
mango, avocado, papaya, goyave ş.a. în multe zone ale Africii se practică sistemul monoculturilor pentru 
export, mai ales de arahide, ananas, cafea, cacao, susan sau mirodenii. 

Africanii utilizează mult pentru alimentaţie frunzele unor plante: dovleac, amarant, iută, bazelă, batale, 
manioc, taro, gambo. 

Cu toate că are la dispoziţie o diversitate mai mare de plante de cultură, populaţia rurală africană suferă încă 
de malnutriţie, atât datorită lipsei cantităţilor necesare de hrană, cât şi datorită monoalimentaţiei. Sărăcia 
ţăranului african este determinată de câteva trăsături ale agriculturii practicate în cea mai mare parte la un 
nivel tehnologic rudimentar. Practica sistemului citemene, pârlogirea îndelungată (uneori 7-10 ani), slaba 
utilizare a animalelor de tracţiune, lipsa îngrăşămintelor, a surselor de investiţii, preponderenţa femeii în 
muncile câmpului (la grupul bamenda bărbatul lucrează în agricultură 10 zile pe an, iar femeia 160 zile), 
lipsa specialiştilor sunt câteva din cauzele care determină obţinerea unor randamente agricole slabe, deşi 
efortul fizic este mare. Beneficiile foarte reduse ale ţăranilor africani, care formează majoritatea populaţiei 
active, nu pot susţine bugetele statelor prin impozite pe venitul agricol. 

Pe ansamblul Africii un hectar hrăneşte în medie 3-4 persoane. Depinde şi de planta de cultură. Astfel, un 
hectar cultivat cu manioc poate întreţine 15 persoane cu 20 tone tuberculi, în timp ce un hectar cultivat cu 
mei, cu 500 kg, întreţine doar două persoane. în nordul Zambiei, datorită sistemului citemene promovat de 
triburile lala, densitatea populaţiei nu poate depăşi 2,5 loc./km 2 . Se defrişează 24 hectare pentru a asigura 
cenuşa necesară cultivării unui hectar cu eleusină şi se obţine o recoltă de 3600 kg. Un om are nevoie anual 
de 270 kg de eleusină, deci 24 hectare hrănesc 13 persoane. Dar această tehnică presupune o pârlogire de 22 
de ani şi cele 13 persoane au nevoie de fapt de 310 hectare. Dacă se ia in calcul şi topografia terenului, 
suprafaţa necesară ajunge la 500 de hectare. 

Tehnica cimene presupune efectuarea unor lucrări dificile. Parcela destinată defrişării este aleasă după 
aspectul vegetaţiei, regimul hidric, aspectul şi gustul solului şi topografia terenului. Se aplică criteriile de 
partaj funciar, apoi urmează defrişarea şi incendierea resturilor. în cenuşa împrăştiată se practică găuri 
pentru seminţe sau tuberculi, cu o simplă săpăligă. Recolta este permanent protejată contra păsărilor, 
maimuţelor, antilopelor si rozătoarelor. Recoltatul se face manual, treieratul este rudimentar, iar transportul 
se realizează tot manual. 

Sunt şi triburi care utilizează tehnici intensive. Insula Ukala din lacul Victoria are o densitate de 250 
loc./km 2 . Cei 74 km 2 ai insulei hrănesc peste 20.000 de oameni prin culturi duble şi chiar cu 5 recolte la doi 
ani. Există amenajări funciare de tipul îndiguirilor şi terasărilor. Se cresc peste 10.000 de bovine, dar nu 
pentru consumul laptelui, ci pentru utilizarea gunoiului drept îngrăşământ. Pe insula vecină, Ukerewe, 
densităţile sunt mult mai mici deoarece nu se practica sistemul vecinilor din insula Ukala. 

în zonele cu densităţi mari culturile de câmp sunt, uneori, foarte amestecate, rezultând peisaje rurale 
puternic antropizate. Astfel, în vestul Ghanei, pe o suprafaţă de 30 ha, sunt juxtapuse 10 tipuri de peisaje 
diferite: pădure primară, pădure secundară, zonă proaspăt defrişată, pârloagă, tufişuri, câmpuri cultivate, 
pădure înmlăştinată, plantaţii de cacao, plantaţii abandonate şi vatră de sat. 

Agricultura intensivă, de mare randament, se practică doar în Republica Africa de Sud, pe Valea Nilului, 
parţial în ţările Maghrebului şi în câteva puncte izolate de pe coasta Guineii sau din estul continentului. 



Sectorul zootehnic 


Sectorul zootehnic ocupa un loc modest în Africa. Se cresc 189 milioane bovine şi 205 milioane ovine şi 
caprine, efective mult sub posibilităţile cadrului natural. 

La sud de Sahara există mari densităţi de mamifere în rezervaţii (de exemplu, în parcul Serengeti). Africanii 
preferă vânatul şi nu au îmblânzit animale. Cele domestice crescute în prezent au fost introduse de europeni 
sau de asiatici, deşi fondul faunistic al continentului oferă specii care s-ar putea preta la îmblânzire (antilopa 
eland sau bivolul african). 

în foarte puţine zone ale continentului animalele sunt utilizate pentru tracţiune. Carnea şi laptele nu intră 
printre preferinţele alimentare ale băştinaşilor. La Lome se consumă 19 kg de carne/an/loc., la Conakry 
16 kg, iar la Niamey doar 13 kg. Laptele este şi mai puţin agreat, consumându-se numai 2-3 kg/an/loc. 
Triburile lele (Kasai) consideră consumul de carne de animal domestic nedemn şi cel de lapte şi de ouă 
infect. în aproape toată Africa neagră femeile nu au voie să consume ouă. 

Consumul de calorii in Africa este la nivelul cel mai redus de pe Glob: 2261 cal./zi/loc. Nici porcul nu este 
un animal agreat, astfel că în întreg continentul se cresc doar 13 milioane porcine. 

în schimb, creşterea vitelor este pentru negri o problemă de prestigiu. Triburile nandi şi massai (Kenya), 
peul (Ciad) sau pendi (Transvaal) au crescători de vite foarte legaţi afectiv de ele, încât se ajunge uneori la 
divizarea animalelor sau la practicarea unei tezaurizări în vite şi folosirea lor drept mijloc de schimb. 

O activitate destul de rentabilă este şi exploatarea animalelor din rezervaţiile cu efective mari. Sistemul 
zootehnic al fermelor moderne, în stil intensiv, este în extindere în Africa de Sud, Kenya, Zambia, 
Zimbabwe etc. 

înainte ca Africa să fie colonizată, africanii cultivau şi păstoreau fără să se îngrijoreze cu privire la 
proprietăţi. Pământul era împărţit de clanuri, comunităţi sau grupuri etnice şi uneori era împărţit şi între 
grupuri. Un grup putea să cultive o porţiune de pământ pentru o parte a anului, alt grup putea să ducă 
animalele la păscut pe acel pământ restul anului, după ce culturile au fost strânse. Conceptul de proprietate 
privată a fost introdus de colonişti, care, în multe zone, au luat cele mai bune terenuri pentru culturi ce 
urmau să fie exportate. Zonele mai puţin fertile au fost lăsate indigenilor care le cultivau în parcele mici, 
fragmentate. Acest proces a fost preluat de multe guverne africane care au luat în posesie terenurile comune 
pentru folos privat, corporativ sau guvernamental. Terenurile mici rămase au fost divizate în fragmente mai 
mici pentru a fi împărţite la familii. Perioadele în care pământul era lăsat necultivat, esenţiale pentru 
menţinerea fertilităţii solului, s-au redus din ce în ce mai mult pentru că tot pământul disponibil era cultivat, 
în plus, mulţi oameni, nesiguri de viitorul terenurilor, având în vedere că puteau fi confiscate de stat, au 
început culturile pe termen scurt. Astfel, ei au abandonat practicile tradiţionale de rotaţie a culturilor - 
cereale care epuizau pământul de resurse şi legume care refăceau resursele pământul, plantate una după 
cealaltă. Multe terenuri au devenit infertile, reducând şi mai mult terenurile disponibile pentru cultivare. 
Aceasta împreună cu seceta periodică au dus la o penurie a alimentelor în mare parte din Africa 
subsahariană. Multe guverne africane au în vedere necesitatea unei reforme agrare. în unele ţări, reforma 
agrară şi proiectele de dezvoltare rurală iniţiate imediat după independenţă au dat fermierilor drepturi asupra 
terenurilor pe care le lucrau până atunci. Multe guverne africane au recurs la naţionalizarea pământurilor 
declarând ca scop împărţirea mai bună a terenurilor între cei care nu aveau. în unele ţări, de exemplu în 
Etiopia, reforma agrară a fost manipulată în scopuri politice şi managementul prost şi corupţia au dăunat 
producţiilor agricole. în alte ţări, de exemplu în Zimbabwe, cele mai bune terenuri au rămas la coloniştii 
europeni şi nu au fost redistribuite după independenţă. -Oferta cadrului natural al Africii nu justifică penuria 
alimentară a acestui continent. Climatul cu favorabilitate ridicată, solurile productive, ca şi lipsa marilor 
proprietăţi sunt atu-uri în favoarea agriculturii africane, dar randamentul slab este legat de tehnicile 
rudimentare utilizate, de unele tradiţii restrictive şi de ignoranţă. Totuşi, au fost tendinţe încurajatoare pentru 
agricultura africană la începutul secolului XXI. Cu excepţia ţărilor care au avut probleme politice în anii '90, 



mare parte din Africa, inclusiv ţările cu populaţii mari, cum ar fi Nigeria, Ghana, Tanzania şi Zimbabwe au 
avut creşteri impresionante în producţia agricolă. Profiturile de pe urma agriculturii au crescut semnificativ 
în anii '90, întrecându-le pe cele din deceniul precedent. Există temeri cu privire la creşterea demografică, 
care ar putea depăşi creşterea producţiei agricole dar tendinţele actuale indică un scenariu mai optimist 
pentm rezervele de hrană ale Africii. 

Istorie 


Africa este cel mai vechi teritoriu locuit de pe 
pământ, rasa umană avându-şi originea pe acest 
continent. începând cu secolul 19, dar mai ales pe 
parcursul secolului 20, diverşi antropologi au 
descoperit fosile şi alte dovezi ce atestă prezenţa în 
Africa a unor specii umanoide acum 7 milioane de 
ani. De-a lungul perioadei preistorice, în Africa nu 
au existat state organizate, continentul fiind locuit 
de grupuri de vânători/culegători, organizate în 
structuri tribale, precum Khoi şi San (cunoscuţi şi 
sub numele de boşimani). Majoritatea urmaşilor de 
azi ai boşimanilor trăiesc în Botswana şi Namibia, 
iar limba vorbită de ei, limba N/U, este considerata cea mai veche limbă ce a supravieţuit până azi. 

înregistrarea scrisă a istoriei începe în Africa în jurul datei de 3300 î.Hr, odată cu dezvoltarea civilizaţiei 
egiptene. Alte civilizaţii puternice ce apar în Africa în această perioadă sunt Imperiul Axumit din Etiopia, 
regatul Nubian, Cartagina, regatele Sahel-ului (Ghana, Mali, Songhai) şi Marele Zimbabwe. 

Primele avanposturi comerciale europene sunt înfiinţate în Africa de către portughezi începând cu 1482, 
principalele mărfuri comercializate fiind aurul, fildeşul, mirodeniile şi sclavii. Odata cu descoperirea 
Americii, comerţul cu sclavi ia avânt, această practică barbară fiind abolită abia în secolul XIX. 

Tot atunci începe o cursă febrilă de colonizare a Africii de către naţiunile europene, cea mai mare parte a 
continentului (cu excepţia Etiopiei) intrând sub stăpânirea Angliei, Franţei, Olandei şi a celorlalte puteri 
coloniale. 

Statele africane încep să-şi câştige suveranitatea la mijlocul secolului XX, astfel că azi în Africa se găsesc 
54 de state recunoscute (precum şi alte teritorii), ale căror graniţe au fost însă trasate în perioada colonială. 

Ţări ale continentului Africa 

y 



Comparaţi a hărţii politice a Africii în anii 1880 şi 
respectiv 1913 
















Numele regiunii 1 
sau teritoriului 

Zonă 

(km 2 ) 

Populaţie 

(Estimare 

2009) 

Densitatea 
populaţiei 
(per km 2 ) 

Capitală 

Africa Răsăriteană: 

Burundi 

27.830 

8.988.091 

322,9 

Bujumbura 

— Comore 

2.170 

752.438 

346,7 

Moroni 

Djibouti 

23.000 

516.055 

22,4 

Djibouti 

Eritreea 

121.320 

5.647.168 

46,5 

Asmara 

Etiopia 

1.127.127 

85.237.338 

75,6 

Addis Ababa 

~ Ş Kenya 

582.650 

39.002.772 

66,0 

Nairobi 

| Madagascar 

587.040 

20.653.556 

35,1 

Antananarivo 

IH Malawi 

118.480 

14.268.711 

120,4 

Lilongwe 

Mauritius 

2.040 

1.284.264 

629,5 

Port Louis 

| Mayotte 
(Franţa) 

374 

223.765 

489,7 

Mamoudzou 

Mozambic 

801.590 

21.669.278 

27,0 

Maputo 

| Reunion 
(Franţa) 

2.512 

743.981 

(2002) 

296,2 

Saint-Denis 

m Rwanda 

26.338 

10.473.282 

397,6 

Kigali 

1 ^2 Seychelles 

455 

87.476 

192,2 

Victoria 

Somalia 

637.657 

9.832.017 

15,4 

Mogadishu 

S Tanzania 

945.087 

41.048.532 

43,3 

Dodoma 

—™ Uganda 

236.040 

32.369.558 

137,1 

Kampala 

Zambia 

752.614 

11.862.740 

15,7 

Lusaka 

Africa Centrală 

Angola 

1.246.700 

12.799.293 

10,3 

Luanda 

Camerun 

475.440 

18.879.301 

39,7 

Yaounde 

“ Republica 
Centrafricană 

622.984 

4.511.488 

7,2 

Bangui 

| | Ciad 

1.284.000 

10.329.208 

8,0 

N'Djamena 

^ Republica 
Congo 

342.000 

4.012.809 

11,7 

Brazzaville 

S Republica 
Democrată 

Congo 

2.345.410 

68.692.542 

29,2 

Kinshasa 

Gabon 

267.667 

1.514.993 

5,6 

Libreville 

Guineea 

Ecuatorială 

28.051 

633.441 

22,6 

Malabo 

► Săo Tome şi 
Principe 

1.001 

212.679 

212,4 

Săo Tome 

Africa Nordică 

| Algeria 

2.381.740 

34.178.188 

14,3 

Alger 

Insulele 

Canare (Spania) 

7.492 

2.118.519 

(2010) 

226,2 

Las Palmas de 
Gran Canaria, 
Santa Cruz de 


Tenerife 

Ceuta 2 

(Spania) 

20 

71.505 (2001) 

3.575,2 

Ceuta 

“ Egipt 3 

1.001.450 

82.868.000 

82,7 

Cairo 








Regiuni ale Africii: 
Africa de Nord 
Africa de Vest 
Africa Centrală 
Africa de Est 
Africa de Sud 



Harta fizică a Africii. 



Fotografie din satelit a Africii. 



































































































■B* Libia 

1.759.540 

6.310.434 

3,6 

Tripoli 

Madeira 

(Portugalia) 

797 

245.000 

(2001) 

307,4 

Funchal 

. Melilla 2 
(Spania) 

12 

66.411 (2001) 

5.534,2 

Melilla 

| Maroc 

446.550 

34.859.364 

78,0 

Rabat 

i~~ Sahara 
Occidentală 4 

266.000 

405.210 

1,5 

El Aaiun 5 

Sudan 

1.861.484 

36.787.012 

19,7 

Khartoum 

S= Sudanul de 
Sud 

619.745 

8.260.490 

13,3 

Juba 

Tunisia 

163.610 

10.486.339 

64,1 

Tunis 

Africa Sudică 

IB= Africa de 

Sud 

1.219.912 

49.052.489 

40,2 

Bloemfontein, 
Cape Town, 
Pretoria 6 

-Botswana 

600.370 

1.990.876 

3,3 

Gaborone 

■a Eswatini 

17.363 

1.123.913 

64,7 

Mbabane, 

Lobamba 7 

Lesotho 

30.355 

2.130.819 

70,2 

Maseru 

yS Namibia 

825.418 

2.108.665 

2,6 

Windhoek 

Zimbabwe 

390.580 

11.392.629 

29,1 

Harare 

Africa Occidentală 

m Benin 

112.620 

8.791.832 

78,0 

Cotonou, Porto 
Novo 8 

■ Burkina Faso 

274.200 

15.746.232 

57,4 

Ouagadougou 

Ml Capul Verde 

4.033 

429.474 

107,3 

Praia 

Cote d'lvoire 

322.460 

20.617.068 

63,9 

Abidjan, 

Yamoussoukro 9 

— Gambia 

11.300 

1.782.893 

157,7 

Banjul 

Ghana 

239.460 

23.832.495 

99,5 

Acera 

Guineea 

245.857 

10.057.975 

40,9 

Conakry 

Guineea- 

Bissau 

36.120 

1.533.964 

42,5 

Bissau 

u Liberia 

111.370 

3.441.790 

30,9 

Monrovia 

| Mali 

1.240.000 

12.666.987 

10,2 

Bamako 

| Mauritania 

1.030.700 

3.129.486 

3,0 

Nouakchott 

Niger 

1.267.000 

15.306.252 

12,1 

Niamey 

| | Nigeria 

923.768 

158.259.000 

161,5 

Abuja 

IUI Sfânta 

Elena, Ascension 
si Tristan da 

Cunha (Regatul 
Unit) 

410 

7.637 

14,4 

Jamestown 

|*| Senegal 

196.190 

13.711.597 

69,9 

Dakar 

Sierra Leone 

71.740 

6.440.053 

89,9 

Freetown 

E Togo 

56.785 

6.019.877 

106,0 

Lome 

Total Africa 

30.368.609 

1.001.320.281 

33,0 



















































































Note 


1 Regiuni după UN categorisations/map. 

2 Exclavă spaniolă în Maroc. 

3 Egipt este o ţară transcontinentală în Africa de Nord şi Asia de Vest; populaţia este doar pentru partea 
africană, la vest de Canalul Suez. 

4 Teritoriul Saharei Occidentale este aproape în întregime ocupat de către Maroc, situaţie care nu este 
recunoscută de ONU. 

5 El Aaiun este ocupat de Maroc. Tindouf în Algeria este capitala de facto. 

6 Bloemfontein este capitala juridică, Cape Town capitala legislativă, iar Pretoria capitala administrativă. 

7 Mbabane este capitala administrativă, iar Lobamba capitala legislativă. 

8 Cotonou este capitala administrativă, iar Porto Novo capitala de jure. 

9 Abidjan este capitala administrativă, iar Yamoussoukro capitala de jure. 

